open-index/open-wikipedia-markdown huggingface dataset:
Andokides (savenvalaja)

**Andokides** () oli antiikin kreikkalainen savenvalaja, joka teki attikalaista musta- ja punakuviokeramiikkaa. Hän toimi Ateenassa arkaaisella kaudella noin vuosina 540–510 eaa.

Andokides luultavasti opiskeli taitonsa Eksekiaan oppilaana. Hänet tunnetaan yhdeksästä säilyneestä ja häneen nimiinsä signeeratusta työstä: kuusi näistä on vatsa-amforoita, yksi kaula-amfora, yksi kyliks ja yksi kalykskrateeri.

Andokideen vaaseja maalasi usea vaasimaalari. Eräs on nimeltä tuntematon, niin kutsuttu Andokides-maalari, joka on saanut tutkimuksessa käytetyn nimensä tästä yhteistyöstä. Joskus heidät on nähty samana henkilönä. Muita Andokideen vaaseja maalanneita olivat muun muassa Lysippides-maalari ja Psiaks.

Andokideen kausi ajoittuu vaiheeseen, jossa siirryttiin mustakuviotekniikasta punakuviotekniikkaan, ja hänen vaasejaan onkin maalattu molemmilla tekniikoilla. Punakuviotekniikan katsotaan syntyneen Andokideen työpajassa, ja kehittäjä saattoi olla Andokides-maalari. Työpajassa tehtiin myös niin kutsuttua kaksikielistä keramiikkaa. Sitä tuottivat Andokides-maalari ja Lysippides-maalari yhdessä.

## Teoksia


Tiedosto:Chariot Terracotta amphora (jar) MET DT4360.jpg|Andokideen signee&shy;raama vatsa-amfora, n. 540 eaa.
Tiedosto:Andokides, anfora con scena di palestra, attica 530-525 ac ca., da vulci 01.JPG|Vatsa-amfora, n. 530–525 eaa.
Tiedosto:Psiax ABV 293 7 Dionysos between satyrs (01).jpg|Kaula-amfora, Psiaksin maalaama, n. 510 eaa.


## Lähteet

## Aiheesta muualla
Romanian kehittämisalueet

**Romanian kehittämisalueet** () luotiin vuonna 1998 Romanian valmistautuessa Euroopan unionin jäsenyyteen. Kehittämisalueet muodostavat Romaniassa EU:n alueluokitusjärjestelmän NUTS 2-tason.

Kehittämisalueita on kahdeksan, ja ne on nimetty niiden maantieteellisen sijainnin perusteella (lukuun ottamatta Bucureşti-Ilfovia). Aina kaksi kehittämisaluetta muodostaa yhden suuralueen (NUTS 1-taso).

## Luettelo kehittämisalueista

*Suuralue 1:
**Nord-Vest (6 piirikuntaa)
**Centru (6 piirikuntaa)
*Suuralue 2:
**Nord-Est (6 piirikuntaa)
**Sud-Est (6 piirikuntaa)
*Suuralue 3:
**Sud (Muntenia) (7 piirikuntaa)
**Bucureşti-Ilfov (1 piirikunta ja Bukarest)
*Suuralue 4:
**Sud-Vest (Oltenia) (5 piirikuntaa)
**Vest (4 piirikuntaa)

## Katso myös

*Romanian suuralueet (NUTS-1)
*Romanian piirikunnat (NUTS-3)
*Romanian historialliset alueet
Isetta

**Isetta** on nelipyöräinen (myöhemmin myös kolmipyöräinen) kääpiöauto, jota kehitti italialainen Iso-moottoripyörätehdas 1950-luvulla halvaksi "oikean" auton korvikkeeksi kaupunkiliikenteeseen ja lyhyille matkoille. Se oli ketterä ruuhkissa ja helppo pysäköidä pieneenkin tilaan. Isettan suosio jäi lyhytaikaiseksi, sillä ulkomitoiltaan lähes yhtä pieni, mutta tilavampi Mini tuli markkinoille vuonna 1959.

Isettaa on valmistanut lisensseillä muun muassa BMW, joka kehitti siitä myös kaksiovisen ja nelipaikkaisen version. Kaikkiaan BMW tuotti 161&nbsp;728 Isettaa, ennen kuin sen valmistus vuonna 1962 lopetettiin.

Auto on esiintynyt muun muassa *[[Sydämen asialla]]* -sarjassa Gina Wardin ajossa. Elvis Presley osti Isettan joululahjaksi managerilleen Tom Parkerille.

## Tekniset tiedot

* Pituus: 229&nbsp;cm
* Leveys: 137&nbsp;cm
* Vaihteisto: 4 eteen - 1 taakse
* Iskutilavuus: 250&nbsp;cm³
* Teho: 12 hevosvoimaa
* Huippunopeus: 85&nbsp;km/t

## Lähteet

## Aiheesta muualla
Vöyrin vaakuna

**Vöyrin vaakuna** on alun perin Maksamaan kunnalle 19. kesäkuuta 1954 vahvistettu vaakuna, jonka Vöyri-Maksamaan kunta otti kunnanvaakunakseen Vöyrin ja Maksamaan kuntaliitoksen yhteydessä vuonna 2007. Vaakunasta tuli 2011 uudelleen perustetun Vöyrin kunnan vaakuna, kun Oravainen ja Vöyri-Maksamaa yhdistyivät Vöyrin kunnaksi.

Vaakunan selitys on ”sinisessä kentässä vedenhaltia pitäen oikeassa kädessään kalaa ja vasemmassa apilanlehteä; kaikki hopeaa.” Vaakunan on suunnitellut Gustaf von Numers, ja sen pääaihe on sama kuin von Numersin suvun, jonka juuret ovat Maksamaalla, vaakunassa. Vaakunan muut tunnukset viittaavat kalastukseen ja maanviljelyyn.

Vuonna 2007 lakkautetun Vöyrin kunnan vaakuna oli saanut aiheensa vanhasta pitäjänsinetistä, johon oli kuvattu karhunkäpälä kahden ristin välissä. Tämän vaakunan selitys on ”kultakentässä palkeittainen, musta karhunkäpälä, jonka kynnetkin mustat, saatteena molemmin puolin vihreä apilaristi”. Myös sen oli suunnitellut Gustaf von Numers, ja se vahvistettiin käyttöön 28. joulukuuta 1955. Vaakuna muuttui epäviralliseksi 2007, kun Vöyri yhdistyi Maksamaan kanssa Vöyri-Maksamaan kunnaksi.
Tiedosto:Vöyrin pitäjäsinetti.jpg|Väinö Wallinin piirros Vöyrin pitäjän sinetistä vuodelta 1896.
Tiedosto:Vöyrin kunnallislautakunnan sinetti.jpg|Vöyrin kunnallislautakunnan sinetti, käytössä vuoteen 1928 asti.
Tiedosto:Von Numers sukuvaakuna.jpg|Von Numers-suvun vaakuna.


## Lähteet
*
Rein Aidma

**Rein Aidma** (s. 28. syyskuuta 1950) on virolainen reformipuolueen poliitikko. Hän edusti Itä-Virumaan vaalipiiriä. Hän syntyi Itä-Virumaalla ja toimi sen kuvernöörinäkin vuosina 1994–2003 oltuaan jo lääninhallituksessa vuosina 1989–1991. Aidma on ollut maansa parlamentin Riigikogun jäsen vuosina 2003-2015.

Aidma opiskeli fysiikkaa Tarton yliopistossa. Hän on sittemmin luonut uran paitsi politiikassa, myös opettajana.

Aidma on saanut Valkoisen tähden ritarikunnan kolmannen luokan ansiomerkin. Hän on saanut myös muita kunnianosoituksia mm. Viron puolustusvoimilta.

## Aiheesta muualla
*
Kalle Palling

**Kalle Palling** (s. 27. helmikuuta 1985 Käru, Raplamaa) on virolainen reformipuolueen poliitikko. Hän valmistui Türin lukiosta vuonna 2003 ja aloitti ympäristötieteen opinnot Tarton yliopiston Türi Kolledžissa. Hänet valittiin 11. Riigikoguun vuonna 2007. Hän on lisäksi toiminut mm. Kärun kunnanvaltuustossa. 

Palling palveli Viron puolustusvoimissa vuosina 2003–2004.

## Aiheesta muualla
* Kotisivut  
* Kalle Palling Riigikogun sivuilla
Hong Kong, Baby

**Hong Kong, Baby** on Pintandwefallin toinen studioalbumi, joka julkaistiin 21. tammikuuta 2009. Se julkaistiin kokonaisuudessaan MySpace-sivustolla muutama päivä ennen virallista julkaisupäivää. Albumi debytoi Suomen virallisen listan sijalla 36 sekä Rumban levyihin erikoistuneiden liikkeiden myyntilistalla sijalle 4.

Levyn kappaleet ”Jail” ja ”Okto” on julkaistu myös vuonna 2008 ilmestyneellä *[[Maxi Baby]]* -maxi-singlellä. Kappaleesta ”Hero Sounds” on kuvatti musiikkivideo.

## Kappaleet
#
#
#
#
#
#
#
#
#
#
#

## Kokoonpano
* Tough Pint ‎– rummut, laulu
* Cute Pint ‎– laulu, koskettimet, lyömäsoittimet, basso (kappaleet ”Sad Song” ja ”Where Did You Go?”)
* Crazy Pint ‎– basso, laulu, melodika, kitara (kappale ”Sad Song”)
* Dumb Pint ‎– laulu, kitara, rummut (kappale ”Sad Song”)

## Arvostelut
* Desibeli.net: 
* Soundi: 

## Lähteet

## Aiheesta muualla
* ''Hong Kong, Baby'' discogs.com -sivustolla
Gwen Mahlangu-Nkabinde

**Gwendoline Lindiwe "Gwen" Mahlangu-Nkabinde** (s. 16. elokuuta 1955) on eteläafrikkalainen poliitikko. Hän on ollut maansa parlamentin jäsenenä vuodesta 1994. Hän nousi sen puheenjohtajaksi 25. syyskuuta 2008 toimittuaan jo vuodesta 2004 varapuheenjohtajana. 

## Aiheesta muualla
* Parliament of South Africa: Ms Gwendoline Lindiwe Mahlangu-Nkabinde, Speaker of the National Assembly
DuMont Television Network

**DuMont Television Network** (tunnetaan myös nimillä **DuMont Network**, **DuMont**, **Du Mont**, tai virheellisesti **Dumont**) oli maailman ensimmäinen kaupallinen televisioverkko, ja se aloitti toimintansa Yhdysvalloissa vuonna 1946. Sen perusti kuvaputki- ja televisiovalmistaja DuMont Laboratories tarkoituksenaan lisätä televisiovastaanottimien myyntiä.

Tunnetuimpiin verkossa esitettyihin ohjelmiin kuuluivat muun muassa *Original Amateur Hour* ja nuorten avaruusseikkailu *Captain Video and His Video Rangers*, jota tehtiin kaikkiaan yli 1&nbsp;500 jaksoa vuosien 1949 ja 1955 välillä.

Television alkuaikoina FCC rajoitti verkon suoraan omistamien asemien lukumäärän viiteen. Koska DuMontin yhteistyökumppani Paramount Pictures omisti yhden aseman, ei DuMontilla ollut oikeus omistaa kuin ainoastaan neljä. Dumont Network ei onnistunut hankkimaan riittävän paljon itsenäisiä jäsenasemia pystyäkseen kilpailemaan kolmen muun (ABC, NBC ja CBS) valtakunnallisen verkon kanssa, ja verkko lakkautettiin 1955.

Verkkoon kuuluneet asemat jatkoivat itsenäisinä uudessa omistuksessa Metromedia nimellä. Vuonna 1985 asemat osti australialainen liikemies Rupert Murdoch, ja ne muodostivat pohjan Fox Broadcasting Companylle.

## Lähteet

## Aiheesta muualla
*IMDb: Luettelo DuMont Networkin ohjelmista 
*
*DuMont Television Network - Historical Web Site
Khalid Mahmood

**Khalid Mahmood** (s. 13. heinäkuuta 1961) on brittiläinen Työväenpuolueen poliitikko. Hän on istunut vuodesta 2001 parlamentissa, jossa hän edustaa Birmingham Perry Barrin vaalipiiriä. Hän on varjohallituksen ulkoministeri vuodesta 2016. Hän oli vuosina 1990–1993 Birminghamin kaupunginvaltuuston jäsen.

Mahmood on syntynyt Azadissa, Pakistanin Kashmirissa. Vuonna 2001 hän oli ensimmäinen aasialaistaustainen muslimi, joka valittiin Britannian parlamenttiin.

## Lähteet
HAARP (albumi)

**HAARP** on brittiläisen vaihtoehtorockyhtye Musen livealbumi, joka julkaistiin 17. maaliskuuta 2008. Albumin CD-osa sisältää yhtyeen esiintymisen Wembley Stadiumilla 16. kesäkuuta 2007, ja DVD-osa esiintymisen 17. kesäkuuta.

## Julkaisu ja promootio
Ennen albumin julkaisua yhtye julkaisi osan DVD:llä olevista kappaleista verkossa. Kappaleen "Unintended" täysi esitys julkaistiin yhtyeen virallisilla sivuilla jouluaattona, 24. joulukuuta 2007. Julkaisun kerrottiin olevan "pientä esimakua tulevasta DVD:sta". 11. tammikuuta 2008 ilmoitettiin uudesta minisivustosta osoitteessa www.he-3.mu , jolla näytettiin kuusi pikkukuvaa lyhyistä videopätkistä DVD:ltä. 17. maaliskuuta mennessä kaikki kuusi videopätkää lisättiin sivustolle. Videoissa olivat kappaleet "Knights of Cydonia", "Supermassive Black Hole", "Feeling Good", "New Born", "Blackout" ja kappaleen "Stockholm Syndrome" loppuriffi. Hieman myöhemmin "Feeling Good" julkaistiin kokonaisena radio- ja televisioasemilla. Näitä julkaisuja ei kuitenkaan mainostettu virallisella sivulla. Brittiläiset Vue-elokuvateatterit järjestivät erikoisnäytöksiä konsertista teräväpiirtona.

Erikoisversio *HAARP*:sta sisältää tavallisen julkaisun lisäksi backstage-materiaalia ja postikortteja, joissa on kuvat yhtyeen kolmesta jäsenestä.

## Kappalelistat
### CD
#
#
#
#
#
#
#
#
#
#
#
#
#
#
### DVD
#
#
#
#
#
#
#
#
#
#
#
#
#
#
#
#
#
#
#
#

## Arvostelut
* AbsolutePunk: 90%
* Allmusic: 
* Desibeli.net: 
* Pitchfork Media: 6.5/10
* Soundi: 

## Lähteet

## Aiheesta muualla
*muse.mu - Musen virallinen sivusto
*[HAARP MuseWikissä](http://www.musewiki.org/H.A.A.R.P._(album))
Maxi Baby

__NOTOC__
**Maxi Baby** on Pintandwefallin ensimmäinen vinyylijulkaisu, joka julkaistiin 15. lokakuuta 2008. Kaksitoistatuumainen maksisingle sisältää neljä kappaletta, joista A-puolen kappaleet julkaistiin myös yhtyeen toisella albumilla *[[Hong Kong, Baby]]*.

Yhtye juhlisti levyä Mambo Nordico -kiertueella, joka alkoi Helsingistä singlen julkaisupäivänä 15. lokakuuta 2008 ja päättyi Tampereen ja Jyväskylän jälkeen Turkuun. Yhtyeen jäsenet värittivät itse muutamia muuten mustavalkoisia kansia ja näitä erikoisversioita myytiin vain kyseisellä kiertueella.

## Kappaleet
### A-puoli
#
#

### B-puoli
#
#

## Kokoonpano
* Crazy Pint – basso, laulu, viulu
* Cute Pint – laulu, kazoo, koskettimet
* Dumt Pint – kitara, laulu, beatbox
* Tought Pint – rummut, laulu, viulu

## Lähteet
Sirppikipuaja

**Sirppikipuaja** (*Campylorhamphus trochilirostris*) on laajalla alueella Etelä-Amerikassa tavattava kipuajiin kuuluva varpuslintu.

## Koko ja ulkonäkö
Kooltaan sirppikipuaja on 24&ndash;28&nbsp;cm. Lajin tunnistaa parhaiten sen hyvin pitkästä ja kapeasta ja voimakkaasti alaspäin kaartuvasta nokasta, joka on väriltään punertava tai punaruskea. Lajin musta pää ja ruskea selkä ovat erityisesti päässä tiheästi vaaleajuovaiset. Linnun siivet ja perä ovat väritykseltään punaruskeat. Vatsa on ruskea. Sirppikipuaja eroaa käyräsirppikipuajasta (*Campylorhamphus procurvoides*) viirutuksensa perusteella. Lajin höyhenpuvussa ja nokan pituudessa on vaihtelua alalajeittain.

## Levinneisyys ja elinympäristö
Sirppikipuajaa tavataan Argentiinassa, Boliviassa, Brasiliassa, Kolumbiassa, Ecuadorissa, Panamassa, Paraguayssa, Perussa ja Venezuelassa. Lajia tavataan alankomailla yleensä alle 1&nbsp;300 metrin korkeudella. Elinympäristöä ovat metsien reunat, valoisat metsämaat ja myös soisemmat seudut. Laji tulee toimeen myös talousmetsissä.

## Elintavat
Sirppikipuajat elävät yleensä yksin tai pareittain liittyneinä sekaparviksi muiden lintulajien kanssa. Laji liikkuu puiden rungoilla ja päällyskasvien, kuten ananaskasvien, joukossa. Pesä rakennetaan vanhaan tikankoloon tai johonkin muuhun puussa olevaan onkaloon. Naaras munii kahdesta kolmeen munaa ja myös koiras auttaa munien hautomisessa ja poikasten ruokkimisessa.

Ravintonaan sirppikipuaja käyttää hyönteisiä, joita se etsii rungoilta ja kaivaa pitkän nokkansa avulla puiden kuorten alta.

## Lähteet
HMS Engadine

**HMS Engadine** oli Britannian kuninkaallisen laivaston vuosina 1914-1919 palveluksessaollut vesilentokoneiden emälaiva, joka palveli ensimmäisessä maailmansodassa. 

## Pakko-otto ja muutostyöt
*Engadine* oli alun perin South Eastern and Chatham Railway Companyn Folkestone–Boulogne -reitille tarkoitettu höyryalus, joka oli laskettu vesille 23. syyskuuta 1911 William Denny and Brothersin telakalla. Alus oli nimetty Sveitsin Engadine-laakson mukaan. Amiraliteetti otti aluksen käyttöönsä 11. elokuuta 1914 ja muutti sen Chathamin telakalla kolmen lentokoneen emälaivaksi.

Muutostöissä aluksesta poistettiin takakannen rakenteet, jotka korvattiin lentokonesuojalla, työpajalla sekä kahdella nosturilla. Aluksen lentokoneiksi oli suunniteltu Shorts 184 -vesilentokoneita, mutta aluksi sille oli sijoitettuna kolme Short Folders -konetta (numerot 120, 121, 122). Koneet laskettiin nosturilla veteen nousua varten ja nosturilla takaisin alukseen laskun jälkeen.

## Palvelus
Muutostöiden valmistuttua Chathamin telakalla 13. elokuuta *Engadine* siirrettiin Harwichiin, jonne oli jo sijoitettu vesilentokoneiden emälaivat ''HMS Empress'' ja *[[HMS Riviera]]*. Kaikki Harwichiin sijoitetut vesilentokoneiden emälaivat osallistuivat 25. joulukuuta 1914 hyökkäykseen zeppeliinitukikohta Cuxhaveniin.

*Engadine* muutettiin vuonna 1915 Cunardin telakalla toimimaan neljän koneen emälaivana. Samalla aluksen aseistusta lisättiin kahdella 3 naulan ja yhdellä 2 naulan ilmatorjuntatykillä.

Luutnantti Frederick S. Rutlandin ja G. S. Trewinin miehittämä Short-vesilentokone teki vuonna 1916 ensimmäisen havainnon Saksan Avomerilaivastosta Skagerrakin taistelussa. Tämä oli ensimmäinen kerta, kun ilmaa raskaampi lentävä esine oli tiedustelutehtävissä meritaistelun aikana. Koneen miehistö ei kuitenkaan kyennyt ilmoittamaan Suurelle laivastolle havainnoistaan. Taistelun loputtua *Engadine* pelasti vaurioituneen panssariristeilijä ''HMS Warriorin'' miehistöä ja otti sitten alukseen hinaukseen. *Warriorin* upotessa *Engadine* pelasti uppoavasta aluksesta 600 miestä. Aluksen lentokoneina olivat Skagerrakin taistelun aikana Shorts 184 -koneet 8050, 8065, 9073, N2822, N2944, N9000 ja 8359. 

*Engadine* teki 4. toukokuuta 1916 hyökkäyksen Tondernin zeppeliinitukikohtaa vastaan. Tondernin hyökkäyksen aikoihin aluksen koneina olivat Short 827, Short 830, Sopwith Schneider ja Sopwith Baby.

Vuonna 1918 *Engadine* siirrettiin Välimerelle.

Alus palautettiin omistajilleen joulukuussa 1919. Se oli vuonna 1941 nimetty uudelleen SS *Corregidoriksi* sen palvellessa Filippiineillä. Alus osui miinaan 17. joulukuuta 1941 ollessaan matkalla Manilaan. Aluksella olleista noin 1&nbsp;200 matkustajasta amerikkalaiset PT-veneet *PT-32*, *PT-34* ja *PT-35* pelastivat 282 matkustajaa, joista seitsemän kuoli sairaalassa vammoihinsa. Miina oli todennäköisesti japanilaisen sukellusveneen *I-124* asentama.

## Lähteet
*
*
*

### Viitteet

## Aiheesta muualla
* Cuxhavenin hyökkäys
Maksim Surajev

**Maksim Surajev** (), (s. 24. toukokuuta 1972 Tšeljabinsk, Venäjä) on venäläinen kosmonautti.

Surajev valmistui sotilaslentäjäksi vuonna 1994 Katschinskissa sijaitsevasta sotakorkeakoulusta. Sen jälkeen hän opiskeli lyhyen aikaa Moskovassa sijaitsevassa Ilmavoimien akatemiassa. Hänet valittiin kosmonauttikoulutukseen 28. heinäkuuta 1997. Vuonna 1998  jättäessään ilmavoimat hänen sotilasarvonsa oli majuri. Maksim Surajev on naimisissa Anna Aleksandrona Chorokordinan kanssa ja perheessä on yksi lapsi.

Kosmonauttikoulutus päättyi marraskuussa 1999. Vuonna 2008 hän oli Sojuz TMA-12-lennon varamiehistössä ja keväällä 2009 hän oli lennon Sojuz TMA-14 varamiehistössä. 
 Surajev lensi 30. syyskuuta 2009 lennolla Sojuz TMA-16 Kansainväliselle avaruusasemalle (ISS). Hän toimi ISS:n Retkikunta 21:n lentoinsinöörinä. Surajev ja Jeffrey Williams palasivat Maahan Sojuz TMA-16:lla 18. maaliskuuta 2010. 

Venäjän media on puinut vuonna 2010, miksei Surajevia ei palkittu mitaleilla, kuten muita kosmonautteja.  

## Lähteet

## Aiheesta muualla
* nasa.gov: Elämäkerta NASAn sivustolla 
* spacefacts.de: Elämäkerta saksalaisella sivustolla
HMS Anne (1915)

**HMS Anne** oli Britannian kuninkaallisen laivaston vesilentokoneiden emälaiva ensimmäisessä maailmansodassa. 

## Palvelus
Kauppalaiva *Aenne Rickmers* rakennettiin Rickmersin telakalla Bremerhavenissa vuonna 1911. Ensimmäisen maailmansodan syttyessä alus vallattiin Port Saidin satamassa Egyptissä ja siirrettiin tammikuussa 1915 Britannian kauppalaivastoon. Alukseen oli sijoitettu kaksi vesilentokonetta, joiden kummankin lentäjänä oli ranskalainen ja tähystäjänä britti. Alus kuljetti rahtia Välimeren ja Egeanmeren alueilla sekä palveli osan ajasta yhdessä ranskalaisen vesilentokonelaivueen kanssa Syyrian rannikolla. Aluksi kumpikin lentokoneista oli Nieuport-vesitasoja ja myöhemmin aluksen koneina olivat Short 184 ja Sopwith Schneider.

Turkkilainen torpedoveneen laukaisema torpedo osui 11. maaliskuuta 1915 alukseen Smyrnan edustalla. Osuman jälkeen alus jouduttiin ajamaan Mudrosissa rantaan uppoamisen estämiseksi. Rannassa *HMS Reliance* teki tarvittavat korjaukset, jotta alus voitiin siirtää telakalle Aleksandriaan.

*Aenne Rickmers* liitettiin 4. elokuuta 1915 sen ollessa telakalla korjattavana Kuninkaalliseen laivastoon. Alus nimettiin seuraavana päivänä *HMS Anneksi*. Telakalta poistuttuaan alus pysyi edelleen itäisen Välimeren alueella. Alus poistettiin palveluksesta 8. elokuuta 1917, vaikkakin alus säilyi hallituksen käytössä rahtialuksena aina tammikuuhun 1919.

Alus myytiin vuonna 1922 kauppa-alukseksi.

## Lähteet
*
*

### Viitteet
Arielle (peruna)

**Arielle** on kiinteämaltoinen varhais- ja kesäperunalajike. Sillä on hyvä ruvenkestävyys, mutta se on jokseenkin arka perunarutolle. Aikaisena lajikkeena se ei kuitenkaan yleensä ehdi kärsiä rutosta.
Ilta venäläisessä ravintolassa

**Ilta venäläisessä ravintolassa** on Reijo Viidan ensimmäinen albumi vuodelta 1977. Kappaleet on sovittanut Seppo Rannikko.

## Kappaleet

* Ilta Venäläisessä ravintolassa
* Yö Volgalla
* Aron kulkija
* Mandshurian kukkuloilla
* Vuosien takaa
* Kadotettu onni
* Kaunis Leningrad
* Balaton
* Unohtumaton ilta
* Yön tuuli
* Moskovan valot
* Novgorodin ruusu
Maailman matkamies

**Maailman matkamies** on Reijo Viidan toinen albumi vuodelta 1980. Osan kappaleista on sovittanut Seppo Rannikko ja osan nimimerkki Erkki Toi.

## Kappaleet
* Aamu Lapissa
* Eikö kukaan voi mua rakastaa
* Ilta kotikujalla
* Josef Josef
* Kadotettu onni
* Koskipuisto
* Kuin kynttilän liekki
* Kulkuri kuu sekä tähti
* Kultainen tango
* Maailman matkamies
* Mona Lisa
* Sä kuulut päivään jokaiseen
HMS Empress

**HMS Empress** on ollut neljän Britannian Kuninkaallisen laivaston aluksen nimenä.

*HMS Empress (1891) koululaiva
*HMS Empress (1906) kuivarahtialus
*HMS Empress (1914) vesilentokoneiden emälaiva 
*HMS Empress (D42) saattuetukialus
Steppenwolf (albumi)

**Steppenwolf** on samannimisen yhtyeen esikoisalbumi. Albumi menestyi hyvin ja se sisältää yhtyeen tunnetuimman hitin "Born to be Wild" (US 2.) sekä muita suosittuja kappaleita kuten "Sookie Sookie" ja "The Pusher". Viimeksi mainittu sekä "Born to be Wild" kuultiin myös menestyselokuvassa *[[Easy Rider]]*.

Albumi nauhoitettiin ensin United/Western Studioilla Los Angelesissa, mutta yhtye ei ollut tyytyväinen tulokseen ja levytys siirrettiin The American Recording Studioille. Albumi tehtiin valmiiksi neljän päivän aikana 9000 dollarin budjetilla.

Kappalemateriaali albumilla on pääasiassa yhtyeen omaa lukuun ottamatta kappaleita "Sookie Sookie" (lauluntekijäkaksikko Don Covay ja Steve Cropper käsialaa), "Hootchie Coochie Man" (Willie Dixon) ja "The Pusher" (Hoyt Axton). "Born to be Wild"in sävelsi Steppenwolfia edeltäneen The Sparrows-yhtyeen kitaristi Mars Bonfire (oik. Dennis Edmonton). "Berry Rides Again" on kunnianosoitus Chuck Berrylle. Albumin alkuperäisessä vinyylipainoksessa kannen taustaväri on foliomaisen hopea, kun taas uusintapainoksissa se on täysin valkoinen. 

## Kappaleet

#"Sookie Sookie" (Covay/Cropper) – 3:12 
#"Everybody's Next One" (Kay/Mekler) – 2:53 
#"Berry Rides Again" (Kay) – 2:45 
#"Hoochie Coochie Man" (Dixon) – 5:07 
#"Born to Be Wild" (Bonfire) – 3:28 
#"Your Wall's Too High" (Kay) – 5:40 
#"Desperation" (Kay) – 5:45 
#"The Pusher" (Axton) – 5:43 
#"A Girl I Knew" (Cavett/Kay) – 2:39 
#"Take What You Need" (Kay/Mekler) – 3:28 
#"The Ostrich" (Kay) – 5:43

## Single-julkaisut

*"A Girl I Knew" / "The Ostrich" 11/1967
*"Sookie Sookie" / Take What You Need" 4/1968
*"Born to Be Wild" / "Everybody's Next One" 6/1968 ( 2.  30.)

## Muusikot

*John Kay: laulu, kitara, huuliharppu
*Michael Monarch: kitara, taustalaulu
*Goldy McJohn: urut, piano
*Rushton Moreve: basso, laulu
*Jerry Edmonton: rummut, perkussio, laulu

## Lähteet

## Aiheesta muualla

*Infoa albumista Steppenwolfin virallisella sivustolla 
*Arvostelu Allmusic-sivustolla
Ketit

**Ketit** ovat pieni Siperiassa asuva kansa. Kettien asuma-alue sijaitsee Krasnojarskin aluepiirissä Jenisein varrella Jeniseiskin ja Dudinskojen kaupunkien välissä. Vuoden 2010 väestönlaskennan mukaan Venäjällä oli 1&nbsp;219 kettiä. Lähes kaikki ketit asuvat Krasnojarskin aluepiirissä. Kettien perinteisiä elinkeinoja ovat metsästys ja kalastus. Ketit puhuvat kettiä, joka kuuluu jeniseiläiskieliin.

## Genetiikka
Valtaosa, noin 90 prosenttia ketimiehistä kuuluu isälinjan haploryhmään Q. Lisäksi heillä esiintyy harvemmin haploryhmiä N1c, C-M217, R1a ja O-M175.

Ketien äitilinjojen yleisin haploryhmä on U (keteistä 27,9 prosenttia kuuluu alaryhmään U4 ja 12,5 prosenttia alaryhmään U5). Heidän muita mtDNA-haploryhmiään ovat muun muassa H, C ja F, jotka kaikki esiintyvät yli 10 prosentin tiheydellä.

## Lähteet

## Aiheesta muualla

* 
*
Kohtuus

**Kohtuus** tarkoittaa oikeustieteessä asioiden tilaa, joka ei ole liian ankara eikä liian lievä. Yleinen oikeudenmukaisuus eli yleistä oikeuskäsitystä vastaava toiminta soveltuu yleensä hyvin käytettäväksi yksittäisiin oikeustapauksiin, mutta joskus ne poikkeavat tavanomaisesta niin, että sen soveltaminen olisikin epäoikeudenmukaista. Yleiseen oikeudenmukaisuuteen liittyy piirre, että se yksinkertaistaa asioita, ja ottaa huomioon vain tyypilliset tapaukset. Kohtuus on yleistä oikeudenmukaisuutta tarkempaa oikeudenmukaisuutta.

Kohtuutta käyttää yleensä tuomari tapausta ratkaistaessaan. Lait ovat yleissääntöjä, joissa ilmenee pyrkimys oikeudenmukaisuuteen. Yksittäisessä tapauksessa lain sisällöstä on kohtuuteen vetoamalla mahdollista poiketa, jos lain soveltaminen sellaisenaan olisi epäoikeudenmukaista. Tällöin tuomari soveltaa lakia sen "hengen" mukaisesti "kirjaimen" asemasta. Hän painottaa ratkaisussaan olettamaansa lainsäätäjän tarkoitusta hylkäämättä kuitenkaan sinänsä pätevänä pitämäänsä lakia.

Yleensä kohtuutta pidetään luonnollisena ja välttämättömänä osana oikeusjärjestystä. Tällöin myönnetään, että yhteisöä säätelevillä yleisillä säännöillä on rajoituksensa. Joskus asiaan suhtaudutaan toisin, jolloin ollaan sitä mieltä, että yhteiskunnan toimintaa voidaan tehostaa ja parantaa yksityiskohtaisella sääntelyllä. Usein tähän yhdistyy ajatus siitä, että tuomarin harkinnanvapaus on epädemokraattista.

Kohtuuden käsite on varsin lähellä laintulkintaa. Kohtuuden käyttäminen on laintulkinnan rajatapaus, jossa lakia sovelletaan eri tavalla kuin se on kirjoitettu. Jos yleinen sääntö soveltuu tapaukseen helposti ja tyydyttävästi, on kyseessä rutiiniratkaisu. Jos niin ei ole, joudutaan muokkaamaan sääntöä, jotta se sopii ratkaisun perusteeksi. Joskus säännön muokkaaminenkaan ei riitä, vaan on turvauduttava kohtuuteen, jolloin tulkinta on lain sanamuodon vastaista. Tällöin tasapainoillaan lainmukaisuuden, yleisen oikeudenmukaisuuden, erityisen oikeudenmukaisuuden, ennustettavuuden ja joustavuuden välillä.

## Lähteet
* Encyclopædia iuridica fennica, Suomalainen lakimiesyhdistys 1999, , osa VII palstat 278–286

## Aiheesta muualla
Geenirekisteri

**Geenirekisteri** tarkoittaa rekisteriä, johon kootaan tiedot kansalaisten geenistöstä lähinnä rikostutkimuksen tarpeisiin.

Rekisterin perustaminen on teknisesti mahdollista, mutta asiantuntijoiden mukaan liian kallis perustettavaksi pelkästään rikostutkintaa varten.

## Lähteet
Koskenlaskijan morsian (vuoden 1923 elokuva)

**Koskenlaskijan morsian** on vuonna 1923 valmistunut suomalainen mykkäelokuva jonka on ohjannut, käsikirjoittanut ja tuottanut Erkki Karu. Elokuva perustuu Väinö Katajan samannimiseen romaaniin vuodelta 1914. Elokuva oli 1920-luvun suosituin kotimainen elokuva, ja sitä vietiin kymmenkuntaan maahan, muun muassa Japaniin.

Elokuva kertoo rakkaudesta ja kuoleman uhan alta nousevasta sovinnonteosta. Kartanon poika on hukkunut koskeen, ja syyllinen on naapuri, Paloniemen isäntä Heikki (Jaakko Korhonen). Heikin poika Juhani (Einar Rinne) haluaa rakentaa sovintoa ja toivoo saavansa puolisokseen hukkuneen sisaren Hannan (Heidi Korhonen (Blåfield), jonka tunteet kohdistuvat kuitenkin Koskenalustan Anttiin (Oiva Soini).

Niin aikalais- kuin myöhemmätkin kriitikot ovat kehuneet elokuvaa. Tunnelma on luotu onnistuneesti ja toiminta kantaa. Samoin Karun taito elokuvakertojana on saanut kiitosta, ja erityisesti mainitaan koskikohtausten jylhä luonnonvoima.

## Näyttelijät

## Tuotanto

*Koskenlaskijan morsian* oli Karun ensimmäinen pitkä ohjaus. Elokuvaa kuvattiin Suomi-Filmin Vironkadun studiolla Helsingissä, Iitin Tapolan kylässä ja Mankalan koskilla, johon 1950 avattiin Mankalan voimalaitos.

Elokuvan koskenlaskun asiantuntija oli Jussi Hagberg. Stillkuvaajina toimivat Kalle Havas ja Kosti Lehtinen.

Elokuvan ensi-ilta oli 1. tammikuuta 1923 Kino-Palatsissa Helsingissä.

## Lähteet
* Koskenlaskijan morsian elävän musiikin säestämänä. Kouvolan Sanomat 20.1.2009 

### Viitteet

## Kirjallisuutta
* Piispa, Lauri: Erkki Karun Koskenlaskijan morsian. *Filmihullu* 3/2019.

## Aiheesta muualla
* Mykkäelokuvasivusto.
* 
* Väinö Katajan Koskenlaskijan morsian filmattu viime kesänä Mankalassa. Muutamia ennakkokuvia, Suomen Kuvalehti, 07.10.1922, nro 40, s. 14, Kansalliskirjaston digitaaliset aineistot
Poika raidallisessa pyjamassa

**Poika raidallisessa pyjamassa** () on John Boynen romaani, joka on julkaistu vuonna 2006. Se kertoo natsiupseerin pojan ja keskitysleirillä olevan juutalaispojan ystävyydestä. Kirjasta on tehty samanniminen elokuva, jonka on ohjannut Mark Herman. Elokuva valmistui vuonna 2008, ja sen ensi-ilta oli Suomessa tammikuussa 2009.

## Juoni
Korkea-arvoinen natsiupseeri muuttaa perheineen Berliinistä maaseudulle lähelle juutalaisten työleiriä. Aluksi uutta kotiaan vihaava 9-vuotias Bruno-poika tapaa ”löytöretkellään” piikkilanka-aidan rajalla juutalaisen 9-vuotiaan Shmuelin, joka asuu aidan toisella puolella. Bruno ystävystyy pian Shmuelin kanssa, vaikka häntä onkin varoitettu puhumasta pyjamapaitaisille ihmisille. Uuden ystävyyden myötä Bruno alkaa pitää elämästään uudessa kodissa, eikä lopuksi halua muuttaa takaisin. Brunon äiti saa kumminkin selville siitä, mitä työleirillä oikeasti tapahtuu ja haluaa lapsilleen paremman paikan viettää lapsuuttaan, joten äiti ja lapset päättävät muuttaa pois. Muuttoaamuna Bruno lähtee tapaamaan Shmuelia työleirin aidalle. Shmuelin isä on kadonnut ja pojat päättävät löytää hänet. Shmuel antaa Brunolle raidallisen numeroidun asun ja Bruno kaivaa itsensä aidan ali. Työleirillä Bruno ei kerkeä kauaa olla. Shmuel ja Bruno viedään muiden mukana lähes samantien kaasukammioon, jonne pojat menehtyvät. Brunon isä tajuaa Brunon menehtyneen.

## Vastaanotto
Monet kriitikot ovat kehuneet John Boynen teosta. The Guardian kuvaili kirjaa seuraavasti: ”Pieni ihme kirjaksi… juuri sitä mitä fiktion pitää olla.” Lisäksi kirjaa ovat kehuneet Wall Street Journal, Observer ja The Independent.

## Lähteet

## Aiheesta muualla
* Helsingin Sanomien arviointi kirjasta
HMS Anne

**HMS Anne** tai **HMS Ann** on ollut yhdentoista Britannian kuninkaallisen laivaston aluksen nimenä.

*HMS Anne (1416) 1416 palveluksessa ollut alus
*HMS Ann (1417) 1417 palveluksessa ollut alus
*HMS Anne (1645), alus
*HMS Anne (1661), jahti
*HMS Anne (1678) 70-tykkinen kolmannen luokan linjalaiva
*HMS Ann (1689), 10-tykkinen sketsi
*HMS Anne (1702) polttolaiva
*HMS Ann (1703), 12-tykkinen varastoalus
*HMS Anne (1798) 14-tykkinen alus
*HMS Anne (1804) 10-tykkinen priki vuokrattuna 1804-1809
*HMS Anne (1915) vesilentokoneiden emälaiva.
Karakol

**Karakol** () on Yssyk-Kölin alueen pääkaupunki Kirgisiassa. Kaupunki sijaitsee Issyk Kul -järven itärannalla. Siellä on arviolta 76&nbsp;500 asukasta (vuonna 2019).

Asukasluvun kehitys:
* 13 362 (1932)
* 50 830 (1979)
* 61 521 (1989)
* 64 322 (1999)
* 63 377 (2009)

Karakol perustettiin vuonna 1869. Vuosina 1889–1921 ja 1939–1991 kaupungin nimenä oli Prževalsk.

## Lähteet

## Aiheesta muualla
Nummisuutarit (vuoden 1923 elokuva)

**Nummisuutarit** on vuonna 1923 valmistunut suomalainen mykkäelokuva, jonka on ohjannut ja tuottanut Erkki Karu. Elokuva perustuu Aleksis Kiven samannimiseen näytelmään vuodelta 1864 ja on ensimmäinen useasta näytelmän elokuvaversiosta. Käsikirjoituksen on tehnyt Artturi Järviluoma.

Elokuvaa kuvattiin Suomi-Filmin Vironkadun studiolla Helsingissä ja ulkokuvaukset tehtiin Pilpalan ja Hunsalan kylissä Lopella. Elokuva sai hyvän katsojamenestykseen, vaikka se ei ollutkaan yhtä suosittu kuin toinen Karun samana vuonna valmistunut elokuva, *[[Koskenlaskijan morsian (vuoden 1923 elokuva)|Koskenlaskijan morsian]]*. *Nummisuutarit*-elokuvaa levitettiin myös Ruotsiin ja Norjaan.

Elokuvan ensi-ilta oli 11. marraskuuta 1923 Helsingissä Bio-Bio- ja Edison-teattereissa.

## Arviot
Elokuvaa on kritiikissä pidetty suomalaisista elokuvista katsomisen arvoisimpana suomalaisena mykkäelokuvana. Se on kriitikon mielestä hauska ja toisaalta melankolinen. Kurt Jägerin kuvaus loppukohtauksessa saa erityismaininnan. Sen sanotaan uhmaavan edelleen onnistuneesti ajan armotonta hammasta.

Myös aikalaiskritiikeissä elokuva sai yksimielisesti kehuja. Esimerkiksi Oiva Talvitie kirjoittaa Aamulehdessä 22. joulukuuta 1923: "Ohjaus on yksityiskohtia myöten asiallisesti huolehdittua ja hyvä maku varjelee kaikista mauttomuuksista. Valokuvaus on suorastaan ihastuttavaa, ensi kerran täysin nautittavaa suomalaisessa filmissä."

## Näyttelijät

## Lähteet
* Aleksis Kivi – kansalliskirjailija: Nummisuutarit-elokuva vuodelta 1923 

### Viitteet

## Aiheesta muualla
* 
*Mykkäelokuvasivusto
* Erkki Kivijärvi : Kiven "Nummisuutarit" valkealla kankaalla, Suomen Kuvalehti, 10.11.1923, nro 45, s. 9, Kansalliskirjaston digitaaliset aineistot
Kansallinen digitaalinen kirjasto

**Kansallinen digitaalinen kirjasto** (KDK) on opetus- ja kulttuuriministeriön vuonna 2008 käynnistämä hanke. Sen tavoitteena on parantaa kirjastojen, arkistojen ja museoiden sähköisten aineistojen ja palvelujen saatavuutta ja käytettävyyttä. Tavoitteena on myös huolehtia digitaalisten kulttuuriperintöaineistojen pitkäaikaissäilytyksestä. Hanke edistää samalla kulttuuriperintö- ja asiakirja-aineistojen digitointia ja tietohallinnon yhteentoimivuutta.

Hankkeessa on kehitelty kansallisen digitaalisen kirjaston asiakasliittymä, Finna. Hankkeessa on myös luotu aineistojen pitkäaikaissäilytyksenratkaisu (KDK-PAS). Se otettiin käyttöön vuonna 2015. Hankkeessa on luotu KDK-kokonaisarkkitehtuuri, yhteentoimivuuden kuvaukset ja määritykset.

Finnan kehittämisestä ja ylläpidosta vastaa Kansalliskirjasto. Palvelua kehitetään yhdessä Finnan yhteistyökumppanien kanssa. Finnan sisällöistä vastaavat palveluun osallistuvat kirjastot, arkistot ja museot.

Finna mahdollistaa asiakkaiden pääsyn kirjastojen, arkistojen ja museoiden sähköisiin aineistoihin ja palveluihin. Finnan avulla käyttäjä pääsee helposti käsiksi valitsemaansa aihetta koskevaan aineistoon, kuten kuviin, asiakirjoihin, sanomalehtiin, tutkimuksiin, videoihin ja äänitallenteisiin. Finnassa oli vuoden 2017 lopussa tietoa yhteensä 13,6 miljoonasta aineistosta. Näistä yli 1,9 miljoonaa oli verkossa saatavilla. Finna avautui lokakuussa 2013. 

Kansallisen digitaalisen kirjaston kautta välitetään tiedot digitaalisessa muodossa olevasta kulttuuriperinnöstä myös eurooppalaiseen digitaaliseen kirjastoon Europeanaan. Hankkeeseen kytkeytyviä hankkeita ovat arkistojen AHAA-hanke, Museo 2015 -hanke, kirjastojen kansallinen metatietovaranto Melinda, ontologiakirjastoprojekti ONKI sekä sanasto- ja ontologiapalvelu Finto.

Kansallinen digitaalinen kirjasto -hankkeeseen kuuluvasta digitaalisten kulttuuriperintö- ja asiakirja-aineistojen keskitetystä pitkäaikaissäilytysjärjestelmän suunnittelusta ja toteuttamisesta vastaa CSC – Tieteen tietotekniikan keskus.

KDK-hanke on päättynyt 31.12.2017. Hankkeessa luodut palvelut jatkuvat ja toiminta jatkuu uudessa muodossa. 

## Katso myös
*Finna
*Digiwiki
*Europeana

## Lähteet
*Opetus- ja kulttuuriministeriön verkkosivut
*Valtioneuvoston hankesivu
*KDK-hankkeen kotisivut 
* 

### Viitteet

## Aiheesta muualla
* Melinda-metatietovarantopalvelu
* Arkistojen hakemistopalvelu AHAA 
* Ontologiakirjastoprojekti ONKI ja sanasto- ja ontologiapalvelu Finto 
* Museo 2015
*Euroopan digitaalinen kirjasto Europeana
Myrskyluodon kalastaja

**Myrskyluodon kalastaja** on vuonna 1924 valmistunut suomalainen mykkäelokuva, jonka ohjasi ja tuotti Erkki Karu. Elokuvan ensi-ilta oli 26. lokakuuta 1924 Kaleva- ja Kino-Palatsi-teattereissa Helsingissä.

Elokuvaa kuvattiin Suomi-Filmin Vironkadun studiolla Helsingissä ja ulkokuvauksia tehtiin Porvoon Pirttisaaren ja Helsingin Laajasalon alueella. Elokuva sijoittuu saaristolaisympäristöön ja siinä kuvattiin pirtun salakuljetusta.

## Näyttelijät
* Wilho Ilmari	- Eerik Storm, kalastaja
* Irja Lindström	- Kirsti Boman
* Alarik Korhonen	- kauppias Herman Strutberg
* Axel Slangus	- salakulj. päällikkö Jysky
* Alfred Roini	- Patruuna Alfred Ström
* Yrjö Somersalmi	- Toivo Ström, patruunan poika, tullipäällysmies
* Wilhelmiina Tuukkanen	- Maria Storm, Eerikin äiti
* Emil Lindh	- Yrjö Boman, luotsivanhin
* Agnes Lindh	- Loviisa-muori, Yrjön vaimo
* Uuno Aarto	- Jyskyn venemies
* Sven Relander	- Jyskyn venemies
* Armas Fredman	- Jyskyn venemies
* Berndt Lindahl	- Jyskyn venemies
* Kosti Hypén	- Tullimies
* A. Virtanen	- Tullimies
* Annie Mörk	- Työmiehen vaimo
* Yrjö Tuominen	- Patruunan pelitoveri
* herra Halla	- Maitotonkan tuoja
* Kullervo Kari	- Mies laboratoriossa
* Margaretha Schulman	- Kansallispukuinen tyttö kihlajaisissa ja laivalaiturilla
* Inga Stenbäck	 - Kansallispukuinen tyttö kihlajaisissa ja laivalaiturilla

## Muut tekijät
* Erkki Karu  - leikkaus, tuottaja
* Erkki Kivijärvi  - käsikirjoittaja
* Aili Kari  - tuotantosihteeri
* Kurt Jäger  - kuvaus
* Frans Ekebom  - B-kuvaaja
* Kalle Havas  - valokuvat
* Kosti Lehtinen  - valokuvat
* Carl Fager  - lavastus, studiopäällikkö
* Martti Tuukka - lavastusapulainen
* Armas Fredman  - kuvausapulainen
* Kullervo Kari  - kuvausapulainen
* Arvo Tamminen - kuvausapulainen
* Eva Luttinen  - studion emäntä

## Aiheesta muualla
* Myrskyluodon kalastaja, Suomen Kuvalehti, 27.09.1924, nro 39, s. 14, Kansalliskirjaston digitaaliset aineistot
Baarikärpänen (elokuva)

**Baarikärpänen** (*Barfly*) on Barbet Schroederin ohjaama elokuva vuodelta 1987. Se perustuu Charles Bukowskin osin fiktiiviseen käsikirjoitukseen Bukowskin omasta elämästä Los Angelesissa. Elokuvan päähenkilö Henry Chinaski, jota esittää Mickey Rourke, on Bukowskin alter ego. Muita elokuvan näyttelijöitä ovat muun muassa Faye Dunaway ja (Sylvester Stallonen pikkuveli) Frank Stallone.

*[[The New York Times]]in* kriitikot valitsivat *Baarikärpäsen* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Rooleissa

## Lähteet
* 

### Viitteet

## Aiheesta muualla
* ''Elokuvan arvio Elitistissä.
Petri Saraste

**Petri Markus Saraste** (s. 22. marraskuuta 1958 Oulu) on suomalainen toimittaja. Hän toimii tällä hetkellä MTV3:n Itä-Euroopan kirjeenvaihtajana. Hän on asunut kiinalaisen puolisonsa kanssa Virossa vuodesta 2014 lähtien.

Saraste on valmistunut toimittajaksi Tampereen yliopistosta. Hän on ollut päätoimittajana Markkinointi & Mainonta -lehdessä vuosina 1999–2001 ja Kampanja-lehdessä 2003–2005. Vuosina 2000–2001 hän oli lyhyen aikaa Sonera Plazan mediaosaston sisältöjohtaja. Hän on myös tuottanut ja juontanut eri ajankohtaisohjelmia, kuten *[[45 minuuttia]]*. Sarasteella on myös oma konsultointiyhtiö Remote Controllers Oy.

Saraste sai yhdessä Yleisradion Kiinan kirjeenvaihtajan Katri Makkosen kanssa vuoden 2009 Bonnierin Suuren journalistipalkinnon.

Sarasteella diagnosoitiin vuonna 2020 eturauhassyöpä.

Sarasteelta ilmestyi vuonna 2021 Into Kustannuksen kustantama muistelmateos *Kirjeenvaihtaja*.

Kapellimestari Jukka-Pekka Saraste on Petri Sarasteen veli.

## Tunnustukset
* Bonnierin journalistipalkinto, vuoden journalisti: 2008

## Kirjat
* 
* 
* 
* 

## Lähteet
* Kiinan-kirjeenvaihtaja Petri Saraste. 3.3.2006. Apu.

### Viitteet
Torsti Koskinen

**Torsti Koskinen** (21. heinäkuuta 1933 Laitila – 17. helmikuuta 2009 Helsinki) oli suomalainen huumepoliisi ja Helsingin huumepoliisin perustaja. Koskinen oli Helsingin huumepoliisin rikoskomisario ja julkisten esiintymistensä ansiosta yksi Suomen näkyvimmistä poliiseista.

Koskinen jäi eläkkeelle Helsingin huumepoliisin päällikkyydestä vuonna 1996. *[[Iltalehti]]* kertoi 28. kesäkuuta 1997 huumepomo Raimo Tienhaaran luvanneen 200 000 markkaa Koskisen surmaamisesta. Surmahankkeelle ei kuitenkaan löytynyt tekijää, ja isku Koskista vastaan kutistui maalipurkin heittämiseen Koskisen asuintalon seinään. Eläkkeelle jäätyään Koskinen jatkoi työtä Irti Huumeista ry:ssä, jonka puheenjohtajana hän oli 1996–2003. Hän perusti myös nimeään kantavan stipendirahaston ja kirjoitti kirjan *Helsingin huumeet 1966–1996*.

Torsti Koskinen kuoli sairaskohtaukseen 75 vuoden iässä 17. helmikuuta 2009.

## Teokset
* 

## Lähteet

## Aiheesta muualla
* Huumekomissario Torsti Koskinen Ylen Elävä arkisto 22.2.2007
Chemin de fer Cartier

**Chemin de fer Cartier**  eli **Cartier Railway** on Québec Cartier Mining Companyn tytäryhtiö, joka vastaa rautatieliikenteestä omistamallaan yhteensä noin 450 kilometrin mittaisella rataosalla Port-Cartierin satamasta Mont Wrightin kaivokselle sekä Lac Jeannineen johtavalla sivuradalla. Rautatien rakentaminen aloitettiin 1958 ja liikenne Port-Cartierin ja Lac Jeanninen välillä aloitettiin vuonna 1960. Mont Wrightiin johtava rataosuus avattiin liikenteelle 1970-luvulla.

Rautatie muodostaa muusta Kanadan rataverkosta täysin erillään olevan kokonaisuuden.

Yhtiön rautatiekalustoon käsittää 20 dieselveturia ja noin 1&nbsp;200 malmivaunua, ja se kuljettaa noin 146&nbsp;000 vaunukuormaa malmia vuosittain. Alun perin yhtiö aloitti liikennöinnin General Motorsin Electro-Motive Divisionin valmistamilla EMD GP9 -dieselvetureilla. Myöhemmin yhtiö hankki vetureita GP9-sarjan vetureiden korvaajiksi American Locomotive Companyltä. ALCon valmistamat veturit olivat liikenteessä 16. lokakuuta 2002 saakka. Yhtiön uudempi vetokalusto on General Electricin valmistamia GE AC4400W -sarjan dieselvetureita.

## Lähteet
Basiliskin laulu

**Basiliskin laulu** () on Patricia A. McKillipin vuonna 1998 ilmestynyt fantasiaromaani. Suomeksi kirja ilmestyi Kariston kustantamana 2008. Suomentaja on Natasha Vilokkinen. Teos oli ehdokkaana Mythopoeic-palkinnon saajaksi.
 
Kirjan kansikuvan on tehnyt Kinuko Y. Craft, joka sai siitä fantasiataiteilijoiden Chesley-palkinnon 1999 parhaana kovakantisen kirjan kansikuvana.

## Lähteet

## Aiheesta muualla
* Victoria Strauss: Song for the Basilisk. SF Site 1998.
Max Holste

**Max Holste** (13. syyskuuta 1913 Nizza – 19. elokuuta 1998 Toulon) oli ranskalainen lentokoneinsinööri. 

Hän kokeili vesikoneella lentämistä jo 16-vuotiaana. Hän suunnitteli oman lentokoneen vuonna 1934, jolloin hän työskenteli Farman-lentokonetehtaalla. Tehtaalla suunnittelemansa MH 20 lensi ensilennon 27. kesäkuuta 1940. Toisen maailmansodan aikana hän suunnitteli MH 52 -lentokonetta, joka oli kaksitasoinen koulukone. 

Hän perusti vuonna 1946 nimeään kantavan lentokonetehtaan, Société anonyme des avions Max Holste. Vuonna 1951 MH 152 -tiedustelukone oli valmis. Tämän versio Max-Holste MH-1521 Broussard lienee kuuluisin Holsten koneista. Sen myynnin ehtyessä 1960-luvun alussa siitä kehitettiin MH 250 Super-Broussard -prototyyppi. 

Holste suunnitteli vuonna 1959 Nord 260- ja Nord 262 -kuljetuslentokoneet.

Tehtaan koneita myytiin Ranskan asevoimille yli 300 kappaletta.

Tämän tehtaan toiminta muuntui vuonna 1961 Reims Aviation -yhtiöksi, joka on tehnyt tähän päivään asti Reimsin kaupungissa Ranskassa eräitä Cessnan lentokoneita lisenssivalmistuksena. Reims-nimellä koneita on tehty 1000 kappaletta.

Holste suunnitteli useita mäntämoottoreilla varustettuja lentokoneita. Max Holste oli luomassa Brasilian lentokoneteollisuutta toimien Embraer Bandeirante-lentokoneen suunnittelun johtajana.  

Kun Holste palasi Brasiliasta Ranskaan, hänet kutsuttiin Kunnialegioonaan.
 
## Lähteet
*Biographie de Max Holste
*Max Holste M.H 1521 Broussard
*Brasilian lentokoneteollisuuden historiaa (portugaliksi) 
* CATILLON (Marcel) : *Qui était qui ? Mémorial de l'aéronautique* (tome 2), Nouvelles Editions Latines, Paris, 2004 (). 
* ROBINEAU (Lucien) (sous la direction de) : *Les Français du ciel, dictionnaire historique*, Le Cherche-Midi, Paris, 2005 ().
Minna Mustonen

**Minna Mustonen** (s. 26. heinäkuuta 1977) on suomalainen jalkapalloilija.

Mustonen on urallaan pelannut Suomessa Käpylän Pallossa, Puistolan Urheilijoissa, Malmin Palloseurassa, Helsingin Jalkapalloklubissa ja FC Unitedissa. Hän voittanut Suomen cupin kahdesti vuosina 1996 ja 2005. Mustonen on pelannut myös Yhdysvalloissa muun muassa New York Powerissa, Carolina Couragessa ja Boston Renegadesissa sekä Ruotsissa Bälinge IF:ssä.

Mustonen on pelannut Suomen naisten jalkapallomaajoukkueessa 67 maaottelua, joissa hän on tehnyt 7 maalia. Mustonen oli myös mukana Suomen joukkueessa 2005 EM-kisoissa ja pelasi kaikissa otteluissa.

## Lähteet
Mr. Silla & Mongoose

**Mr. Silla & Mongoose** on islantilainen yhtye. Sigurlaug Gísladóttir ja Magnús B. Skarphéðinsson perustivat yhtyeen vuonna 2005 Iceland Airwaves -nimisellä festivaalilla.
Pääosin elektronista ja kokeellista musiikkia sisältävä esikoisalbumi Foxbite julkaistiin vuonna 2007.
Sigurlaug Gísladóttir eli Mr. Silla on nykyisin myös toisen islantilaisen yhtyeen, múmin laulaja.

## Diskografia
### Albumit
**[[Foxbite]]* (2007)
Markku Kuisma

**Eero Markku Sakari Kuisma** (s. 7. helmikuuta 1952 Hyvinkää) on suomalainen historioitsija ja filosofian tohtori, joka toimii Helsingin yliopiston Suomen ja Pohjoismaiden historian professorina. Hän on kirjoittanut toistakymmentä teosta Suomen taloushistoriasta, etenkin tilausteoksia yrityshistoriasta, mutta viime vuosina myös yleistajuisia kirjoja politiikan ja talouden rajamailta.

## Elämä

Kuisma kirjoitti ylioppilaaksi vuonna 1971. Hän valmistui filosofian kandidaatiksi vuonna 1978 ja väitteli tohtoriksi Suomen ja Skandinavian historiasta Helsingin yliopistossa vuonna 1983. Hän työskenteli peruskoulun historian lehtorina Kotkassa vuosina 1975–1976 ja Suomen Akatemian tutkijana 1977–1982 sekä varttuneena tieteenharjoittajana 1992–1993 ja 2006–2007. Kuisma oli Outokumpu Oy:n historioitsija 1982–1984 ja päätoimittaja 1985–1986 sekä valtioneuvoston kanslian tutkija 1987–1988.

Ennen nimitystään professoriksi vuonna 2001 Kuisma työskenteli Helsingin yliopiston Suomen ja Skandinavian/Pohjoismaiden historian assistenttina (1982), apulaisprofessorin viransijaisena (1984), virkaatekevänä professorina (1989–1991 ja 1995–1998) ja dosenttina (1984–2000). Vuosina 1999–2000 hän oli Turun yliopiston Suomen historian professori. Hän on Suomalaisen Tiedeakatemian jäsen vuodesta 2003.

Kuisma on työskennellyt myös kirjallisuusarvostelijana Demari-lehdessä (1984–1990) ja Helsingin Sanomissa (1987–1994) sekä kolumnistina Kalevassa (2005–2010).

## Palkinnot

Vuonna 2004 Kuisma sai Vuoden tiedekirja ja Vuoden historiateos -palkinnot teoksestaan *Kahlittu raha, kansallinen kapitalismi*. Vuonna 2009 hän sai Suomen Tiedeseuran myöntämän Theodor Homénin palkinnon. Vuonna 2012 Kuisma sai tiedonjulkistamisen valtionpalkinnon sekä n tunnustuspalkinnon. Vuonna 2015 hän sai Kanava-palkinnon teoksesta *Venäjä ja Suomen talous 1700–2015*. Vuonna 2019 hänet palkittiin Warelius-palkinnolla.

## Teokset
* 
* 
* 
* *Helsingin pitäjän historia II–III*, Vantaan kaupunki 1990–1991.
***[[Helsingin pitäjän historia II|Helsingin pitäjän historia II: Vanhan Helsingin synnystä isoonvihaan 1550-1713]]*. Vantaan kaupunki, 1990. .
***[[Helsingin pitäjän historia III|Helsingin pitäjän historia III. Isostavihasta maalaiskunnan syntyyn 1713-1865]]*. Vantaan kaupunki, 1991. .
* 
* 
* 
* 
* 
*   
* 
* 
* 
* 
* 
* 
* 
* 

## Lähteet

## Aiheesta muualla
* Markku Kuisma haastattelussa, Kirjastokaista-video 23.10.2009.
* Markku Kuisma 375 humanistia -sivusto 16.4.2015, Helsingin yliopiston humanistinen tiedekunta.
Heidi Kackur

**Heidi Kackur** (s. 31. lokakuuta 1978) on suomalainen jalkapalloilija.

Kackur on urallaan pelannut Norrvalla FF:ssä, ruotsalaisessa Malmö FF:ssä ja FC Unitedissa, jossa hän voitti Suomen cupin 2001 ja mestaruuden 2002. Kackur on pelannut Suomen naisten jalkapallomaajoukkueessa 48 maaottelua, joissa hän on tehnyt 12 maalia. Hän oli myös mukana Suomen joukkueessa 2005 EM-kisoissa ja pelasi kaikissa otteluissa.

## Lähteet
Laura Leighton

**Laura Leighton**, alkujaan **Miller**, (s. 24. heinäkuuta 1968 Iowa City) on yhdysvaltalainen näyttelijä. Hän esiintyi 1990-luvulla Sydney Andrewsin roolissa *[[Melrose Place]]* -sarjassa. Vuodesta 2010 lähtien hän on näytellyt *[[Valehtelevat viettelijät]]* -sarjassa Hanna Marinin äitiä, Ashley Marinia.

Leighton oli vuonna 1995 ehdolla Golden Globen saajaksi roolistaan *Melrose Placessa*.

Leighton meni vuonna 1998 naimisiin näyttelijäkollegansa Doug Savantin kanssa. Heillä on kaksi yhteistä lasta, joiden lisäksi perheeseen kuuluu kaksi lasta Savantin aiemmasta avioliitosta.

## Lähteet

## Aiheesta muualla
*
Sanna Talonen

**Sanna Talonen** (s. 15. kesäkuuta 1984) on suomalainen jalkapalloilija. Hän on ainoana suomalaisena jalkapalloilijana pelannut kolmessa aikuisten EM-lopputurnauksessa.

Talonen edusti urallaan Ilvestä, FC Honkaa, Helsingin Jalkapalloklubia, ruotsalaisseura Bälingeä, yhdysvaltalaista Floridan osavaltionyliopiston joukkuetta ja ruotsalaista KIF Örebrota.

Talonen pelasi Suomen naisten jalkapallomaajoukkueessa 103 maaottelua, joissa hän teki 36 maalia. Vuoden 2005 EM-kilpailuissa hän tuli vaihtopelaajana kentälle kahdessa Suomen ottelussa. Vuoden 2009 EM-kilpailuissa hän tuli vaihtopelaajana kentälle kahdessa alkulohko-ottelussa sekä pelasi 75 minuuttia aloituskokoonpanon pelaajana puolivälieräottelussa Englantia vastaan. Vuoden 2013 EM-kilpailuissa hän pelasi Suomen kaikissa kolmessa ottelussa, joista yhdessä täydet minuutit ja yhdessä vaihtopelaajana.

Talonen valmistui helmikuussa 2014 Örebron yliopistosta koneinsinööriksi muotoiluun ja tuotekehittelyyn erikoistuneena.

## Lähteet
* 

### Viitteet
Kihlauskylpylä

**Kihlauskylpylä eli Drittelin herrasväki kesää viettämässä** on vuonna 1924 valmistunut suomalainen mykkäkomedia, jonka ohjasi Yrjö Nyberg (myöh. Norta). Elokuvan ensi-ilta oli 15. joulukuuta 1924 Edison-teatterissa Helsingissä.

Elokuvaa kuvattiin Turussa ja Naantalissa Naantalin merikylpylässä ja Luonnonmaalla.

## Näyttelijät

## Muut tekijät
* Yrjö Nyberg – tuottaja, käsikirjoitus, kuvaus, lavastus, leikkaus
* Alvar Hamberg – kuvaus
* Eino Näre – järjestäjä
* Einar Roiha – järjestäjä
* herra Mård – kuvausryhmän jäsen
* Lennart Hamberg – laboratorion päällikkö

## Lähteet
* Pienisuuri Naantali on uurtanut uraa suomalaiselle elokuvallekin. Rannikkoseudun sanomat 22.10.2002